06/11/2013 | Administración LocalMunicipal
Outes
Regulamento de admnistración electrónica

O Concello de Outes, en cumprimento do que dispón o artigo 70.2 da Lei 7/1985, do 2 de abril, reguladora das bases de réxime local, publica o Regulamento municipal de administración electrónica, que aprobou o Pleno da Corporación na sesión do 29 de agosto de 2013 e que se expuxo ao público por medio de anuncio na páxina dixital da Corporación e no Boletín oficial da Provincia da Coruña nº 174, do 12 de setembro do 2013, sen que se presentasen suxestións ou reclamacións. O texto é como segue: 1. De acordo co articulo 103 da Constitución, a Lei 11/2007, do 22 de xuño, de acceso electrónico dos cidadáns aos servizos públicos (LAE) e a lexislación xeral administrativa, este regulamento establece o uso dos medios electrónicos no ámbito da Administración do Concello de Outes.2. Para ese efecto, este regulamento ten por obxecto: a) Establecer os dereitos e deberes que rexen as relacións por medios electrónicos dos cidadáns con esta Administración municipal. b) Fixar o marco xeral de actuación para a implantación, impulso e desenvolvemento da Administración electrónica no ámbito municipal. c) Regular as condicións e os efectos xurídicos do uso dos medios electrónicos nos procedementos administrativos, de acordo coas vigentes normas reguladoras do réxime xurídico das administracións públicas e do procedemento administrativo común.1. Este regulamento é aplicable ás seguintes entidades que integran a Administración municipal: a) Os órganos administrativos integrantes do Concello. b) Os organismos autónomos e entidades públicas empresariais constituídas polo Concello. c) As sociedades e as entidades concesionarias de servizos públicos municipais cando así o dispoñan o título concesional ou os seus órganos de goberno, no marco da prestación de servizos públicos municipais.2. Este regulamento é aplicable aos cidadáns, isto é, ás persoas físicas e xurídicas e ás entidades sen personalidade xurídica ás que a lei confire esa condición para os efectos que prevé esta norma. Este regulamento é aplicable ás actuacións realizadas pola administración municipal que se refiran ou afecten a: 1. As súas relacións coa cidadanía que teñan carácter xurídico-administrativo.2. As súas relacións con outras administracións públicas, sempre que non se desenvolvan en réxime de dereito privado.3. A consulta por parte dos cidadáns da información pública e dos datos administrativos que estean en poder da administración municipal.4. A realización dos trámites e procedementos administrativos accesibles por vía electrónica.5. O tratamento da información que obteña a administración municipal no exercicio das súas potestades.6. A xestión da documentación e información de que dispoña e produza a administración municipal no exercicio das súas potestades, así como a súa preservación e acceso.1. A sede electrónica municipal é a dirección electrónica dispoñible para os cidadáns, correspondente á dirección de referencia ”https:// sede. outes. es”. Esta é accesible directamente, a través do portal do Concello http://www.outes.es, así como a través da sede electrónica da Diputación da Coruña “https://sede.dicoruna.es”, que se atopa no portal da Diputación Provincial http://www.dicoruna.es. 2. A sede electrónica estará dispoñible para todos os cidadáns de forma gratuita e permanente. En particular, tamén será accesible a través do punto de acceso xeral da Administración Xeral do Estado previsto no artigo 8.2. b) da Lei 11/2007, de 22 de xuño.3. A data e hora oficial da sede electrónica corresponde á da España peninsular conforme ao Esquema Nacional de Interoperabilidad (artigo 15 do Real decreto 4/2010, do 8 de xaneiro). 4. A sede electrónica municipal dispoñerá do seguinte contido mínimo: a) Identificación da sede así como do órgano ou órganos titulares e responsables da xestión e dos servizos postos a disposición nela. b) Información necesaria para utilizar correcamente a sede. c) Sistema de verificación dos certificados da sede, que estará accesible de forma directa e gratuíta. d) Relación de sistemas de sinatura electrónica que, conforme a este regulamento, sexan admitidos ou utilizados na sede. e) Información relacionada coa protección de datos de carácter persoal.5. A sede electrónica municipal contará cos seguintes servizos a disposición dos cidadáns: a) Presentación telemática de solicitudes. b) Enlace para formular suxestións e queixas ante o órgano competente. c) Acceso, no seu caso, á relación de expedientes do cidadán e aos trámites que se iniciaron de forma telemática. d) No seu caso, publicación electrónica de actos e comunicacións no taboleiro de anuncios ou edictos coa indicación do carácter substitutivo ou complementario da publicación electrónica. e) Verificación dos selos electrónicos que se utilicen na sede. f) Comprobación da autenticidade e integridade dos documentos emitidos e que sexan autenticados mediante código seguro de verificación.1. Os cidadáns teñen os dereitos recoñecidos pola lexislación aplicable na materia, así como por este reguilamento e, en especial, os seguintes: a) Dereito a relacionárense co Concello a través de medios electrónicos, presentar documentos, realizar trámites e procedementos e, en xeral, exercer os dereitos e facultades que lles recoñece o ordenamento xurídico administrativo con validez e seguridade, salvante os casos en que unha lei estableza a utilización dun medio non electrónico. b) Dereito a esixir do Concello que se dirixa a eles a través destes medios e a obter documentos por medio de formatos electrónicos. c) Dereito a non presentar documentos que xa estean en poder do Concello ou doutras administracións públicas coas que a Corporación teña un convenio de intercambio de información para os efectos que prevé a normativa básica nesta materia. d) Dereito de acceso á documentación e información administrativa, rexistros e arquivos a través de medios electrónicos, e a dispoñer de contidos electrónicos de calidade, accesibles, transparentes e comprensibles. e) Dereito a acceder e utilizar a administración electrónica con independencia dos condicionantes de discapacidade. f) Dereito a acceder e utilizar a administración electrónica con independencia dos medios tecnolóxicos utilizados. g) Dereito á confidencialidade e protección dos seus datos persoais consonte a normativa de protección de datos. h) Dereito á privacidade e seguridade das súas comunicacións co Concello e das comunicacións da Corporación que conteñan datos da persoa interesada, de acordo coa lei. i) Dereito á conservación polo Concello, en formato electrónico, dos documentos electrónicos que integren un expediente, e a que se garanta o seu acceso.2. O exercicio destes dereitos e a aplicación e interpretación do seu contido realizaranse nos termos que prevén a lexislación aplicable e máis este regulamento.1. Os cidadáns están suxeitos na súa actuación ao cumprimento dos seguintes deberes: a) Deber de utilizar os servizos e procedementos da administración electrónica de boa fe e evitando o seu abuso. b) Deber de facilitarle ao Concello, nas materias obxecto deste regulamento, unha información veraz e completa, adecuada ás finalidades para as que se lle solicitase. c) Deber de identificación perante o Concello nos termos establecidos na normativa aplicable. d) Deber de custodiar os elementos identificativos persoais e intransferibles, utilizados nas relacións administrativas por medios electrónicos co Concello. e) Deber de respectar a privacidade, a confidencialidade e a seguridade e, en xeral, as disposiciòns en materia de protección de datos.2. O Concello velará polo cumprimento destes deberes no marco da normativa aplicable e das previsións deste regulamento. O Concello, no marco da utilización de medios electrónicos na actividade administrativa, suxéitase aos principios enunciados na normativa reguladora do acceso dos cidadáns aos servizos públicos.1. O Concello municipal daralle pulo ao acceso electrónico á información, aos trámites e aos procedementos administrativos, cara unha eficaz implantación dos principios constitucionais de transparencia administrativa, proximidade e servizo aos cidadáns.2. Para ese efecto, o Concello guiará a súa actividade de acordo cos principios de simplificación administrativa, pulo dos medios electrónicos, neutralidade tecnolóxica, interoperabilidade, confidencialidade, seguridade e protección de datos, transparencia e participación.1. A realización electrónica dos trámites administrativos no marco do Concello réxese polos principios de non discriminación por mor do uso de medios electrónicos, rastrexabilidade dos procedementos e documentos administrativos, proporcionalidade e intermodalidade de medios de xeito que, nos termos previstos neste regulamento ou nas normas para o seu desenvolvemento, un procedemento iniciado por un medio poderase continuar por outro diferente, sempre que se asegure a integridade e seguridade xurídica do procedemento.2. Os trámites e os procedementos accesibles por vía electrónica pódense realizar, a escolla do cidadán, a través das canles e medios electrónicos que estean dispoñibles nese momento.1. O Concello guiará a súa actividade en materia de administración electrónica de acordo cos principios de colaboración, cooperación e información mutua, e de acceso e dispoñibilidade limitada.2. O Concello permitirá o acceso das restantes administracións públicas aos datos que dispoña dos cidadáns en soporte electrónico consonte as condicións, protocolos e criterios funcionais e técnicos necesarios para garantir a súa seguridade e integridade. O acceso cinxirase aos datos que as administracións públicas requiran no exercicio das súas función e estará suxeito á condición de que a persoa interesada o consinta previamente ou que unha norma con rango de lei o autorice.1. As persoas físicas poden empregar para relacionárense co Concello os sistemas de sinatura electrónica incorporados ao Documento Nacional de Identidade, en todo caso, e os sistemas de sinatrura electrónica avanzada admitidos pola Lei.2. As persoas xurídicas e as entidades sen personalidade xurídica poden empregar sistemas de sinatura electrónica propios delas para os procedementos e actuacións nos que se admitan. En caso de non admisión, a sede electrónica municipal facilitará sistemas alternativos que permitan o exercicio do dereito a relacionarse electrónicamente co Concello.3. O Concello admitirá outros sistemas de sinatura electrónica que estivesen autorizados legalmente e que sexan adecuados para garantir a identificación dos cidadáns, e, se procede, a autenticidade e a integridade dos documentos electrónicos.4. O Concello pode admitir os sistemas de sinatura electrónica empregados ou admitidos por outras administracións públicas consonte os principios de recoñecemento mutuo e reciprocidade 5. O Concello publicará na súa sede electrónica a relación de sistemas de sinatura electrónica admitidos nas súas relacións cos cidadáns.1. Será de libre acceso para os cidadáns, sen necesidade de identificación, a información seguinte: a) Procedementos do Concello: información, descarga de impresos e instancias b) Verificación de documentos e certificados. c) Calendario oficial do Concello. d) Información xeral sobre a sede: normativa, hora oficial, avisos sobre servizos públicos. e) Información xeral sobre utilidades como, por exemplo, a sinatura electrónica f) Ligazóns útiles g) Novas relacionadas coa administración electrónica. h) Outra información sobre a organización municipal e os servizos de interese xeral.2. Consonte os apartados 2, 3, 5 e 6 do artigo 37 da Lei 30/1992, de 26 de novembro, de réxime xurídico das administracións públicas e do procedemento administrativo común, o acceso aos documentos nominativos, aos documentos que conteñan datos tocantes á intimidade das persoas, aos expedientes non rematados e aos expedientes e arquivos referidos nos apartados 5 e 6 do artigo 4 da mesma Lei está reservado ás persoas que reúnan os requisitos esixidos pola Lei para cada caso.3. Para garantir que o dereito de consulta dos documentos sinalados no apartado anterior é exercido polas persoas legalmente habilitadas, os servizos municipais esixirán a identificación por medio de calquera procedemento electrónico de identificación de entre os admitidos no artigo 11 deste regulamento.1. A utilización de sinatura electrónica, nos termos que prevé o artigo 11 deste regulamento, será un requisito suficiente para identificar e acreditar a vontade dos cidadáns que presenten, por vía electrónica, un escrito no procedemento ou trámite de que se trate.2. O Concello admitirá, de acordo coa Lei, outros tipos de sinatura electrónica que permitan garantir a seguridade e a integridade na identificación e a acreditación da vontade dos cidadáns, atendendo aos criterios seguintes: a) As características das canles electrónicas que se habilitasen para realizar o trámite. b) A proporcionalidade entre o requisito imposto e a transcendencia do trámite concreto para o cidadán. c) A esixencia de que a sinatura do escrito presentado polo interesado cumpra a normativa sobre o procedemento administrativo xeral. d) A dispoñibilidade da tecnoloxía e os recursos do Concello.3. Consonte o artigo 71 da Lei 30/1992, de 26 de novembro, de réxime xurídico das administracións públicas e do procedemento administrativo común, o Concello requirirá as enmendas de calquera defecto formal polo incumprimento dos requisitos de identidade, integridade e autenticidade que prevé este artigo.4. Se os cidadáns non dispoñen dos instrumentos electrónicos de identificación ou acreditación da súa vontade que prevé este regulamento, poderá realizala un funcionario municipal a través do sistema de sinatura electrónica do que estea dotado. A persoa interesada terá que identificarse e consentir previa e expresamente esa posibilidade, do que quedará constancia no expedienbte para os casos de discrepancia ou litixio.1. O Concello facilitará por medios electrónicos e, como mínimo, a través da súa sede electrónica, información sobre: a) Os procedementos administrativos que tramite cos requisitos esenciais e os prazos de resolución e notificación, e o sentido do silencio. b) Os datos de localización, como a dirección postal, o teléfono e o correo electrónico.2. O Concello difundirá a través de medios electrónicos calquera outra información tocante a asuntos ou cuestións de interese xeral para os cidadáns sobre os que dispoñan de competencias, como en materia de sanidade, saúde, cultura, educación, servizos sociais, medio ambiente, transporte, comercio, deporte e lecer.3. A información identificará o órgano do que procede e as datas de actualización. O Concello informará a través de medios electrónicos sobre as actuacións administrativas que por disposición legal ou resolución xudicial se deban facer públicas. A información especificará en calquera caso o órgano administrativo autor do acto ou disposición publicados.1. Os servizos da sede electrónica estarán operativos vintecatro horas ao día e todos os días do ano. Cando por razóns técnicas se prevexa que a sede electrónica ou algún dos seus servizos poida non estar operativa, cumprirá comunicarlles esa circunstancia ás persoas usuarias coa antelación adecuada con indicación dos medios alternativos que estean disponibles.2. A sede electrónica cumprirá os estándares de accesibilidade de conformidade coa normativa aplicable e, en particular, garantirá que sexa accesible desde os principais navegadores e sistemas operativos de código aberto.3. As entidades incluídas no artigo 2 deste regulamento velarán pola calidade da información que contén a sede electrónica municipal, aínda que non serán responsables en ningún caso da información que se poida obter a través das fontes externas nin tampouco das opinións que poidan expresar, a través das páxinas dixitais municipais, persoas alleas á Corporación.1. A publicación dos actos e comunicacións que, por disposición legal ou regulamentaria, se deba realizar no taboleiro de anuncios municipal, será substituída ou complementada pola publicación no taboleiro de anuncios electrónico.2. O acceso ao taboleiro de anuncios electrónico non requirirá ningún mecanismo especial de acreditación da identidade do cidadán.3. O taboleiro de anuncios electrónico estará integrado na sede electrónica do Concello e dispoñerá dos sistemas e mecanismos que garantan a autenticidade, a integridade e a dispoñibilidade do contido de acordo co artigo 45.5 da Lei 30/1992, de 26 de novembro, de réxime xurídico das administracións públicas e do procedemento administrativo común.1. O Concello garante o exercicio do dereito a relacionarse coa administración a través de medios electrónicos e dos demais dereitos recoñecidos no artigo 5 deste regulamento, con relación aos trámites e aos procedementos que se tramiten por medios electrónicos.2. No marco da lexislación aplicable e dos principios deste regulamento, o Concello determinará os casos e as condicións en que será obrigatorio comunicarse coa Corporación a través de medios electrónicos cando os interesados sexan persoas xurídicas ou colectivos de persoas físicas que, por razóns de capacidade económica ou técnica, dedicación profesional ou outros motivos xustificados, teñan garantidos a dispoñibilidade e o acceso a medios tecnolóxicos adecuados.1. A sede electrónica do Concello utilizará, para identificarse e garantir unha comunicación segura, sistemas de sinatura electrónica baseados en certificados de dispositivo seguro ou un medio equivalente.2. Os actos administrativos da Corporación poderanse ditar de forma automatizada, sempre que concurran os requisitos establecidos pola lexislación aplicable e máis este regulamento. Para estes efectos, as entidades integradas na administración municipal determinarán para cada caso o emprego dos sistemas de sinatura electrónica seguintes: a) Selo electrónico do órgano ou entidade de Dereito público correspondente, baseado nun certificado electrónico que reúna os requisitos esixidos pola lexislación de sinatura electrónica. b) Código seguro de verificación vinculado ao órgano ou entidade de Dereito público correspondente e, se procede, á persoa asinante do documento.4. A identificación e o exercicio da competencia das entidades integradas na Administración municipal farase mediante os sistemas de sinatura electrónica dos que estea provisto o persoal ao seu servizo, de acordo coas previsións da normativa aplicable.5. O intercambio de datos electrónicos transmitidos en contornas pechadas de comunicación será válido de conformidade coas condicións e garantías que acorde o Concello de cara a garantir a integridade e o non rexeitamento dos datos electrónicos transmitidos. Para iniciar un procedemento administrativo por medios electrónicos por solicitude do interesado, o Concello poñerá á súa disposición na sede electrónica os correspondentes modelos ou sistemas electrónicos de solicitude. De non haber modelo específico de solicitude, existirá un xenérico que reunirá os requisitos esixidos na lexislación aplicable.1. Os cidadáns poderán actuar por medio de representantes nos procedementos e trámites administrativos realizados por medios electrónicos, de acordo coa lexislación xeral sobre procedemento administrativo e este regulamento. A validez das actuacións realizadas estará suxeita á acreditación da representación.2. A representación acredítase a través de calquera dos procedementos alternativos seguintes: a) A presentación de poder en soporte electrónico. b) Os certificados de sinatura electrónica que inclúan a relación de representación e que sexan aceptados polo Concello de conformidade con este regulamento c) A declaración de apoderamento por parte do representante e a posterior comprobación da representación nos rexistros do Concello, ou doutras administracións ou entidades coas que o Concello asine un convenio de colaboración. d) Calquera outro sistema que habilite o Concello no marco das leis e deste regulamento 3. Cando o procedemento o permíta, o Concello poderá, en calquera momento, pedirlle ao representante a xustificación do poder.1. Os programas, as aplicacións e os sistemas de información que en cada caso se empreguen para realizar trámites administrativos por medios electrónicos garantirán o control dos prazos, a data, a hora e a identificación das persoas responsables das actuacións, e a orde de tramitación dos expedientes.2. A persoa interesada, trala comprobación electrónica da súa identidade por calquera dos medios regulados neste regulamento, poderá solicitar e obter información sobre o estado da tramitación dos procedementos administrativos que se xestionen electrónicamente na súa totalidade de acordo coas condicións do servizo de acceso restrinxido establecido para ese efecto. A información sobre o estado da tramitación do procedemento comprenderá a relación dos actos de trámite realizados, con indicación do seu contido, así como a data en que se ditaron.3. O Concello poderá remitirlle á persoa interesada avisos sobre o estado da tramitación nas direccións telemáticas de contacto que esta indique.1. Non será necesario aportar documentos que xa estean en poder do Concello ou doutras administracións públicas coas que a Corporación asine un convenio de colaboración. O exercicio deste dereito farase de acordo coa normativa aplicable a cada procedemento e, en especial, coa protección de datos de carácter persoal.2. O Concello promoverá a substitución da achega de documentos acreditativos do cumprimento de requisitos por unha declaración responsable da persoa interesada que exprese a concorrencia dos requisitos esixidos e o compromiso de acjhegar os correspondentes xustificantes por requirimento da administración.3. A comprobación da información que conteñen esas declaracións pódese efectuar nos rexistros do Concello ou nos doutras administracións coas que o Concello teña asinado un convenio de colaboración.1. De acordo cos principios de simplificación administrativa e interoperabilidade entre administracións, o Concello promoverá a eliminación de certificados e, en xeral, de documentos en papel, que se substituirán por certificados e documentos electrónicos ou por transmisións de datos. A expedición, tratamento e efectos destes últimos réxense por este regulamento, con suxeición á normativa de protección de datos de carácter persoal así como á lexislación reguladora do procedemento administrativo.2. O Concello facilitaralles a outras administracións públicas o acceso aos datos que estean no seu poder e en soporte electrónico. En todo caso, estableceranse as garantías de seguridade, integridade e dispoñibilidade, de conformidade coa normativa sobre rotección de datos de carácter persoal.3. No marco dos principios que recolle este regulamento, o Concello promoverá convenios coas entidades públicas ou privadas emisoras e receptoras de certificados ou documentos administrativos de cara a simplificar a obtención, a transmisión e, se procede, a convalidación de documentos ou certificados electrónicos para transmisións de datos.4. O Concello establecerá os mecanismos necesarios para elaborar certificados administrativos electrónicos coa mesmos efectos que os expedidos en soporte papel. O contido dos primeiros poderase imprimir en soporte papel e a sinatura manuscrita substituirase por un código de verificación xerado electrónicamente, que permita comprobar a autenticidade accedendo telemáticamente aos arquivos do órgano ou organismo emisor.5. O Concello, a petición dos cidadáns, emitirá certificados electrónicos sobre os datos que estean no seu poder.6. Os cidadáns, en substitución dos certificados en papel, poderán presentar perante o Concello certificados en soporte electrónico doutras administracións, obtidos telemáticamente ou mediante a compulsa electrónica do certificado en papel.1. A compulsa electrónica de documentos electrónicos e en soporte papel realizarase a través dun procedemento de dixitalización seguro, que inclúa, nos termos do artigo 19 deste regulamento, a sinatura electrónica do persoal ao servizo do Concello que leve a cabo a compulsa, e que garanta a autenticidade e a integridade da copia. Os documentos compulsados electrónicamente considéranse copias auténticas para os efectos do artigo 46 da Lei 30/1992, do 26 de novembro, de réxime xurídico das administracións públicas e do procedemento administrativo común.2. A incorporación de documentos en soporte papel nos procedementos administrativos que se tramiten por vía electrónica realizarase mediante a compulsa electrónica destes documentos.3. Cando un procedemento iniciado electrónicamente non se tramite totalmente en soporte electrónico, o órgano competente poderá reproducir en soporte papel as solicitudes, comunicacións ou outros documentos electrónicos, a través de compulsa ou outros sistemas de verificación, que permitan contrastar a súa autenticidade mediante o acceso aos arquivos electrónicos da administración emisora.1. O expediente electrónico é o conxunto de documentos electrónicos correspondentes a un procedemento administrativo. Terán esta consideración as agrupaciones de documentos que formen unidades básicas do sistema de xestión documental.2. Os expedientes electrónicos deberán conter os metadatos imprescindibles para coñecer o contexto, o contido e a estrutura que os forman, así como a súa xestión ao longo do tempo.3. A remisión de expedientes pódese substituír, para todos os efectos, pola posta a disposición do expediente electrónico, e a persoa interesada ten dereito a obter unha copia, nas condicións fixadas neste regulamento.1. Os procedementos que se tramiten e resolvan en soporte electrónico garantirán a identificación e o exercicio da competencia polo órgano ao que legamente se lle atribúa.2. O acto ou resolución que poña fin a un procedemento cumprirá os requisitos do artigo 89 da Lei 30/1992, de 26 de novembro, de réxime xurídico das administracións públicas e do procedemento administrativo común, e irá avalado por algún dos sistemas de sinatura electrónica previstos neste regulamento.3. O traslado de documentos electrónicos aos libros de resolucións e de actas, mentres estes non teñan formato en soporte electrónico, farase de acordo co previsto neste regulamento.1. Os actos administrativos notificaranse por medios electrónicos cando a persoa interesada sinale estes medios como preferentes ou consinta a súa utilización, nos procedementos administrativos para os que se habilite este sistema de notificación. O Concello publicará a habilitación na súa sede electrónica.2. A práctica da notificación por medios electrónicos efectuarase a través de modalidades que garantan a constancia da recepción polo interesado no prazo e nas condicións que se establezan na súa regulación específica.3. A aceptación dos interesados poderá ter carácter xeral para todas as relación co Concello ou para un ou diversos trámites concretos.4. A persoa interesada que manifeste a súa vontade de ser notificada por medios electrónicos terá que dispoñer dunha dirección electrónica que cumpra os requisitos legalmente previstos.5. A dirección de correo electrónico terá vixencia indefinida como dirección válida para os efectos de notificacións, salvante que a persoa titular solicite a revogación ou a modificación, ou unha resolución administrativa ou xudicial así o dispoña, ou polo transcurso de tres anos sen que se utilice para a práctica das notificaciones. Neste caso, O Concello requirirá á persoa interesada se quere mantela activa coa advertencia de que noutro caso a dirección será inhabilitada como medio electrónico de notificación.6. A notificación enténdese practicada para todos os efectos legais no momento en que se produza o acceso ao seu contido a través da dirección de correo electrónico. O sistema de notificación acreditará a data e a hora en que se reciba a notificación na dirección electrónica da persoa interesada e o acceso ao contido do acto notificado por parte dela, así como calquera causa técnica que imposibilite algunha das circunstancias anteriores.7. De transcorreren dez días naturais sen que a persoa destinataria accedese ao contido da notificación, enténdese que se rexeitou a notificación para os efectos do artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, agás que, de oficio ou por instancia da persoa interesada, se comprobase a imposibilidade técnica ou material do acceso á dirección electrónica.8. Durante a tramitación dos procedementos, a persoa interesada pode requirir ao órgano ou entidade correspondente que as notificaciones sucesivas non se practiquen por medios electrónicos. Neste caso, cumpriá empregar calquera outro medio dos previstos no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común.9. O acceso electrónico por parte das persoas interesadas ao contido das actuacións administrativas correspondentes terá os efectos propios da notificación por comparecencia, sempre que quede constancia deste acceso. A notificación por comparecencia requirirá, en todo caso, o cumprimento dos seguintes requisitos: a) Con carácter previo ao acceso, o interesado deberá visualizar un aviso sobre o carácter de notificación da actuación administrativa que terá o devandito acceso. b) O sistema de información correspondente deixará constancia do acceso, con indicación de data e hora.1. Créase o Rexistro telemático do Concello de Outes.2. O rexistro telemático poderá ser obxecto dun regulamento municipal específico.3. O rexistro telemático integrarase para todos os efectos no rexistro xeneral do Concello e terá carácter voluntario para os cidadáns, non sendo nos casos en que unha norma con rango de lei dispoña a súa utilización obrigatoria. O rexistro telemático é accesible con carácter permanente durante as vintecatro horas do día e todos os días do ano. A data de entrada ou de saída acreditarase mediante un servizo de consignación electrónica de data e hora. Para o cómputo de prazos, a recepción de documentos en día santo enténdese efectuada o primeiro día solto seguinte. O rexistro telemático réxese pola data e a hora oficiais.4. A presentación de solicitudes, escritos ou comunicacións no rexistro telemático terá os mesmos efectos que a efectuada a través do resto de medios admitidos polo artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común.5. O rexistro telemático non admitirá a presentación de solicitudes, escritos ou comunicacións que non cumpran as instrucións e os mecanismos de identificación e de acreditación da vontade dos cidadáns que fixe o Concello, de conformidade coas previsións deste regulamento e a lexislación aplicable.6. O rexistro telemático emite automáticamente un recibo asinado electrónicamente consonte a Lei 11/2007, do 22 de xuño, de acceso electrónico dos cidadáns aos servizos públicos.7. Cando por razóns técnicas o rexistro telemático non estea operativo, esta circunstancia anunciaráselles aos usuarios coa máxima antelación posible e mentres perdure esa situación.1. O Concello promoverá unha xestión documental integrada na administrativa xeral, baseada no valor e dirixida ao control, uso, transferencia e a conservación ou eliminación dos documentos. Para ese efecto garantirá a xestión da documentación electrónica orixinal e a súa conservación ao longo do ciclo activo, e protexerá o exercicio dos dereitos de acceso, rectificación, cancelación e oposición de acordo coa normativa de protección de datos.2. Garantirase a autenticidade, fiabilidade, integridade e dispoñibilidade dos documentos públicos eletcrónicos nas mesmas condicións que os documentos noutros soportes.3. O Concello aprobará un protocolo de xestión documental e arquivos, regulador das condicións técnicas e organizativas de clasificación funcional, seguridade e disposición dos documentos administrativos desde o inicio do procedemento, así como os órganos competentes para a conservación e transformación.4. A documentación electrónica municipal será xestionada mediante unha aplicación informática corporativa, que permita o control do ciclo de vida dos documentos e expedientes, o control da súa consulta, o intercambio de arquivos e documentos de forma segura entre órganos ou entes, e a súa adaptación aos cambios organizativos.1. O Concello conservará por medios electrónicos todos os documentos producidos ou recibidos no exercicio das súas competencias e actuacións administrativas nun arquivo electrónico incorporado ao sistema de xestión de documentos da Corporación, que debe garantir a súa autenticidade, fiabilidade, integridade e dispoñibilidade de acordo cos estándares aprobados para o efecto consonte o artigo 45.5 da Lei 30/1992, de 26 de novembro, de réxime xurídico das administracións públicas e do procedemento administrativo común.2. Os documentos emitidos orixinariamente en papel dos que se afectuaran copias electrónicas poderán ser destruídos nos termos e coas condicións que sinale a lexislación aplicable.3. O Concello poderá establecer convenios ou acordos con outras entidades para o arquivo definitivo dos seus documentos electrónicos sempre que se garanta a integridade, a autenticidade, a confidencialidade, a calidade, a protección e a conservación dos documentos arquivados. A preservación e o acceso aos documentos almacenados en medios electrónicos réxese polas disposicións deste regulamento e polos principios e normas aplicables á protección da confidencialidade e a privacidade de datos.1) Actuación administrativa automatizada: actuación administrativa producida por un sistema de información adecuadamente programado sen necesidade de intervención dunha persoa física en cada caso singular. Inclúe a produción de actos de trámite ou resolutorios de procedementos, así como de meros actos de comunicación.2) Aplicación: programa ou conxunto de programas cuxo obxecto é a resolución dun problema mediante o uso de informática.3) Aplicación de fontes abertas: a que se distribúe cunha licenza que permite a liberdade de executala, de coñecer o código fonte, de modificala ou mellorala e de redistribuir copias a outros usuarios 4) Autenticación: acreditación por medios electrónicos da identidade dunha persoa ou entidade, do contido da vontade expresada nas súas operacións, transaccións e documentos, e da integridade e autoría destes últimos.5) Canles: estruturas ou medios de difusión dos contidos e servizos, incluíndo a canle presencial, o telefónico e o electrónico, así como outros que existan ou poidan existir no futuro (dispositivos móbiles, TDT, etc.). 6) Certificado electrónico: documento asinado electrónicamente por un prestador de servizos de certificación que vincula uns datos de verificación de sinatura a un asinante e confirma a súa identidade ( artigo 6 da Lei 59/2003, do 19 de decembro, de sinatura electrónica). 7) Certificado electrónico recoñecido: segundo o artigo 11 da Lei 59/2003, de 19 de decembro, de Sinatura Electrónica: os certificados electrónicos expedidos por un prestador de servizos de certificación que cumpra os requisitos establecidos na lei en canto á comprobación da identidade e demais circunstancias dos solicitantes e á fiabilidade e as garantías dos servizos de certificación que presten (artigo 6 da Lei 59/2003, do 19 de decembro, de sinatura electrónica). 8) Cidadán: calquera persoa física, xurídica ou entodade sen personalidade que se relacione, ou sexa susceptible de relacionarse coas administracións públicas.9) Dirección electrónica: identificador dun equipo ou sistema electrónico desde o que se prové de información ou servizos nunha rede de comunicacións.10) Documento electrónico: información de calquera natureza en forma electrónica, arquivada nun soporte electrónico segundo un formato determinado e susceptible de identificación e tratamento diferenciado.11) Estándar aberto: o que reúna as seguintes condicións: a) que. sexa público e a súa utilización sexa dispoñible de xeito gratuito ou a un custo que non supoña unha dificultade de acceso. b) O seu uso e aplicación non estea suxeito ao pago dun dereito de propiedade intelectual ou industrial.12) Sinatura electrónica: conxunto de datos en forma electrónica, consignados xunto a outros ou asociados con eles, que poden ser utilizados como medio de identificación do asinante (artigo 3 da Lei 59/2003, do 19 de decembro, de sinatura electrónica). 13) Sinatura electrónica avanzada: sinatura electrónica que permite identificar ao asinante e detectar calquera cambio ulterior dos datos asinados, que está vinculada ao asinante de xeito único e aos datos a que se refire, e que foi creada por medios que o asinante pode manter baixo o seu exclusivo control (artigo 3 da Lei 59/2003, do 19 de decembro, de sinatura electrónica). 14) Sinatura electrónica recoñecida: sinatura electrónica avanzada baseada nun certificado recoñecido e xerada mediante un dispositivo seguro de creación de sinatura (artigo 3 da Lei 59/2003, do 19 de decembro, de sinatura electrónica). 15) Interoperabilidade: capacidade dos sistemas de información, e polo tanto dos procedementos aos que estes dan soporte, de compartir datos e posibilitar o intercambio de información e coñecemento entre eles.16) Medio electrónico: mecanismo, instalación, equipo ou sistema que permite producir, almacenar ou transmitir documentos, datos e informacións, incluíndo calquera rede de comunicación aberta ou restrinxida, como internet, telefonía fixa e móbil ou outras.17) Punto de acceso electrónico: conxunto de páxinas web agrupadas nun dominio de Internet cuxo obxectivo é ofrecerlle ao usuario, de forma fácil e integrada, o acceso a unha serie de recursos e de servizos dirixidos a resolver necesidades específicas dun grupo de persoas ou o acceso á información e servizos dunha institución pública.18) Sistema de sinatura electrónica: conxunto de elementos intervinientes na creación dunha sinatura electrónica. Na sinatura electrónica baseada en certificado electrónico, compoñen o sistema alomenos o certificado electrónico, o soporte, o lector, a aplicación de sinatura utilizada e o sistema de interpretación e verificación utilizado polo receptor do documento asinado.19) Selado de tempo: acreditación a cargo dun terceiro de confianza da data e hora de realización de calquera operación ou transacción por medios electrónicos.20) Espazos comúns ou portelos únicos: modos ou canles (oficinas integradas, atención telefónica, páxinas en Internet e outros) aos que se poden dirixir os cidadáns para accederen ás informacións, trámites e servizos públicos determinados por acordo entre varias administracións.21) Actividade de servizo: calquera actividade económica por conta propia, prestada normalmente a cambio dunha remuneración.22) Prestador de actividade de servizo: calquera persoa física ou xurídica que ofreza ou preste unha actividade de servizo. A sede electrónica do Concello iniciará o seu funcionamento canda a entrada en vigor deste regulamento Este regulamento non se aplicará aos procedementos iniciados con anterioridade á súa entrada en vigor. O Rexistro telemático do Concello iniciará o seu funcionamento canda a entrada en vigor desta Regulamento. O Concello introducirá a notificación electrónica, para os procedementos e trámites que o requiran, cando se poñan en marcha os sistemas e as tecnoloxías correspondentes. O arquivo electrónico do Concello iniciará o seu funcionamento cando o Concello poña en marcha os sistemas e as tecnoloxías correspondentes, así como a implantación de xestión documental integral. A partir da entrada en vigor desta norma, calquera disposición sobre novos procedementos e trámites administrativos, ou modificación dos existentes, axustarase ás condicións e aos requisitos previstos neste regulamento. O Concello adaptará a normativa municipal ás previsións deste regulamento. Este regulamento entrará en vigor logo de que se publique no Boletín oficial da provincia da Coruña e que transcurra o prazo de quince días ao que se refiren os artigos 70.2 e 65.2 da Lei 7/1985, do 2 de abril, refuladora das bases de réxime local.” Contra o antedito regulamento pódese interpoñer recurso contencioso administrativo perante a Sala correspondente do Tribunal Superior de Xustiza de Galicia no prazo de dous meses des que se publique este anuncio no Boletín oficial da Provincia da Coruña. Outes, 28 de outubro do 2013. O alcalde, Carlos E. López Crespo